# Dino Buzzati

### A Wikipédiából, a szabad lexikonból.

Dino Buzzati Traverso (1906. október 16. - 1972. január 28.) olasz író, újságíró, festő, költő, a Corriere della Sera újságírója. Világhírét elsősorban a Tatárpuszta (Il deserto dei Tartari) c. regényének köszönhette.

## [szerkesztés] Élete

A Belluno melletti San Pellegrinóban született, családjuk ősi villájában. Anyja állatorvos volt és Velencéből származott, apja pedig a nemzetközi jog professzora volt, és a nagy múltú Bellunese családból származott. Dino a család négy gyermeke közül a második volt. 1924-ben beiratkozik a Milánói Egyetem jogi fakultására, ahol korábban az apja is tanított. Jogi tanulmányai alatt, 22 éves korában szegődött a milánói Corriere della Será-hoz. Haláláig a lap munkatársa marad. Először a lap korrektúra-részlegénél dolgozott. Később volt riporter, különleges tudósító, esszéíró, szerkesztő és művészeti kritikus. Gyakran hallani, hogy Buzzati újságírói háttere befolyásolta írásmódját, amely a leghihetetlenebb történetnek is valósághű köntöst ad.

A második világháborúban Buzzati Afrikában szolgált mint újságíró, a Regia Marina kötelékében. A háború után kiadták a Tatárpusztát, amivel az író gyorsan sikert aratott a kritikusok körében és országos hírnévre tett szert. Megnősült: Almeria Antoniazzi-t vette feleségül 1964-ben. Ugyanebben az évben jelent meg utolsó regénye, az Egy szerelem története (Un amore). Buzzati rákban halt meg 1972-ben, hosszas betegség után.

## [szerkesztés] Művészete

1933-ban kezdett fikciót írni. Öt regényt, színdarabokat és rádiójátékokat, számos novelláskötetet és verset írt.

Híres gyerekkönyve magyarul a Medvevilág Szicíliában címmel látott napvilágot (eredetileg: La famosa invasione delgi orsi in Sicilia), Barna Imre fordításában.

Buzzati elismert grafikus is volt, előszeretettel párosította rajz- és írástudását. Ennek jegyében jött létre a képregényszerű, Orpheusz legendáját alapul vevő Poema a fumetti, amely magyarul Képes poéma címmel jelent meg.

Leghíresebb regénye, A Tatárpuszta a tatárok támadását váró, a hegyek között megbúvó erődben játszódik. A művet, felfogását és következtetéseit tekintve, az egzisztencialisták munkáihoz, leginkább Albert Camus Sziszüphosz mítosza c. munkájához hasonlítják. A könyvből film is készült, Valerio Zurlini rendezésében (1976).

Munkáját néha a Borges nevéhez is kötődő "mágikus realizmus", valamint a "társadalmi elidegenedés" szellemiségével azonosítják, és a környezet és a képzelet sorsának szembeállítása a zabolátlan technikai haladással szemben visszatérő motívum. Buzzati számos novellát is írt, olyan képzeletbeli lényeket szerepeltetve, mint a mumus, vagy mint saját teremtménye, a colombre.

## [szerkesztés] Művei

- Barnabò delle montagne (1933)
- Il segreto del Bosco Vecchio (1935)
- Il deserto dei Tartari (A tatárpuszta, 1940)
- I Sette Messaggeri (1942 - novelláskötet)
- La famosa invasione degli orsi in Sicilia (Medvevilág Szicíliában, 1945)
- Il grande ritratto (1960)
- Un amore (Egy szerelem története, 1963)
- Il capitano Pic e altre poesie (1965, versek)

## [szerkesztés] Hivatkozások

- Buzzati: Aki meg akart gyógyulni...
- Buzzati: Alázat
- Buzzati: A jó hírnév

## [szerkesztés] Források

- Életrajz (imdb)
- Életrajza, olasz nyelven

A lap eredeti címe "http://hu.wikipedia.org../../../d/i/n/Dino_Buzzati_7a7a.html"

Kategória: Olasz költők, írók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- فارسی
- Français
- Italiano
- Nederlands
- Polski
- Português
- Русский
- Türkçe
- Українська